Grafický dizajnér, typograf, pedagóg a rektor UMPRUM. Muž s veľkým rozhľadom a zmyslom pre humor, za svoju kariéru navrhol stovky individuálnych knižných úprav, venoval sa vizuálnym identitám firiem a tvorbe poštových známok. Preslávila ho ale predovšetkým plagátová tvorba – za svoj život vytvoril viac než tristo unikátnych autorských filmových plagátov, za ktoré získal mnoho domácich i zahraničných ocenení. Prinášame ukážku rozhovoru z pripravovanej knihy „Identita-příběh českého grafického designu“, pre ktorú Zdeněk Ziegler poskytol jeden zo svojich posledných rozhovorov.